N'Golo Kanté

N'Golo Kanté (* 29. marec, 1991, Paríž, Francúzsko) je francúzsky profesionálni futbalista, ktorí hráva na post defenzívneho útočnika v arabskom klube Al-Ittihad.
Klubová kariéra.
Kanté začal s futbalom v tíme JS Suresnes. V roku 2010 sa pripojil k mládežníckemu tímu US Boulogne, v ktorom hrával aj za B-tím.
Boulogne.
Debut za A-tím v Ligue 2 si pripísal 18. mája 2012 pri prehre 1:2 s AS Monaco. Boulogne však v sezóne zostúpil do tretej francúzskej ligy.
SM Caen.
V roku 2013 sa pripojil k druholigovému klubu SM Caen. V tíme debutoval 2. augusta pri víťazstve 3:1 nad Dijon. Hneď v druhom ligovom zápase dňa 9. augusta strelil gól pri víťazstve 2:1 nad Stade Lavallois. V sezóne 2013/14 odohral za Caen v Ligue 2 všetkých 38 zápasov a s tímom skončil na treťom mieste vďaka čomu postúpili do Ligue 1.
Kanté debutoval v najvyššej francúzskej súťaži 9. augusta 2014 pri víťazstve 3:0 nad Evian v ktorom skóroval.
Leicester City.
Dňa 3. augusta 2015 prestúpil Kanté do anglického klubu Leicester City v hodnote 8 miliónov eur. V Leicesteri podpísal zmluvu na štyri roky. O päť dní neskôr debutoval pri víťazstve 4:2 nad Sunderlandom keď nastúpil v 82. minúte ako náhradník za Jamieho Vardyho. Dňa 7. novembra strelil svoj prvý gól pri víťazstve 2:1 nad Watfordom. Kanté bol jedným z kľúčových hráčov pri zisku titulu v Premier League v sezóne 2015/16. Bol zaradený spolu s ďalšími troma hráčmi Leicesteru do najlepšej zostavy Premier League v sezóne.
Chelsea.
Dňa 16. júla 2016 prestúpil Kanté za 32 miliónov libier do Chelsea kde podpísal päťročnú zmluvu. Dňa 15. augusta debutoval v drese Chelsea pri víťazstve 2:1 nad West Hamom United. Prvého gólu sa dočkal 23. októbra pri domácej výhre 4:0 nad Manchestrom United. Dňa 26. decembra bol Kanté menovaný denníkom "L'Équipe" za šiesteho najlepšieho hráča v roku 2016. Kanté v sezóne 2016/17 vyhral s Chelsea ligový titul a stal sa prvým hráčom od Erica Cantonu v roku 1993, ktorý v Anglicku vyhral v dvoch sezónach za sebou dva tituly s dvoma rôznymi tímami. Bol taktiež opäť zaradený do najlepšej zostavy sezóny a stal sa aj najlepším hráčom sezóny v Premier League.
Dňa 19. mája 2018 vyhral v Chelsea svoju druhú trofej, keď vo finále FA Cupu zdolali Manchester United 1:0. Kanté bol vyhlásený ako najlepší hráč finálového zápasu podľa BBC Sport.
Dňa 23. novembra 2018 podpísal s Chelsea nový päťročný kontrakt a stal sa najlepšie plateným hráčom v tíme. V sezóne 2018/19 sa s Chelsea tešil v Európskej lige UEFA, keď vo finále zdolali Arsenal 4:1. Pre Chelsea to bola prvá európska trofej od sezóny 2012/13 kedy taktiež triumfovali v Európskej lige.
Kanté odohral 23. novembra 2019 svoj 150. zápas v drese Chelsea pri prehre 1:2 s Manchestrom City, v zápase strelil jediný gól svojho tímu.
Svoj 200. zápas v drese Chelsea vo všetkých súťažiach odohral 23. februára 2021 v prvom zápase osemfinále Ligy majstrov UEFA 2020/21 pri víťazstve 1:0 nad Atleticom Madrid. Kanté bol široko chválený za svoje výkony proti španielskym tímom, Atléticu Madrid a Realu Madrid na ceste do finále Ligy majstrov. Vo finále zdolali Manchester City 1:0 a Chelsea vyhrala po druhýkrát v histórii Ligu majstrov, Kanté bol vyhlásený najlepším hráčom finálového zápasu. Za svoje výkony bol 26. augusta vyhlásený ako najlepší záložník sezóny podľa UEFA.
Al-Ittihad.
Po vypršaní zmluvy v Chelsea sa Kanté pripojil 1. júla 2023 k saudskoarabskému klubu Al-Ittihad.
Reprezentačná kariéra.
Kanté má pôvod v Mali. Reprezentácia Mali oslovila Kantého pred Africkým pohárom národov 2015. Kanté odmietol na základe toho, že sa stále pokúša presadiť v Ligue 1.
Dňa 17. marca 2016 bol Kanté prvýkrát pozvaný do reprezentácie Francúzska. O osem dní neskôr debutoval v prípravnom zápase pri víťazstve 3:2 nad Holandskom. O štyri dni neskôr proti Rusku strelil svoj prvý gól pri víťazstve 4:2.
Dňa 10. júna bol nominovaný do konečnej nominácie Francúzska na EURO 2016. Nastúpil do prvých dvoch zápasov s Rumunskom (2:1) a Albánskom (2:0). V osemfinále s Írskom dostal žltú kartu a nemohol tak hrať vo štvrťfinále. Francúzsko sa na turnaji dostalo do finále kde prehralo s Portugalskom 0:1. Kanté vo finále nehral.
Dňa 17. mája 2018 bol zaradený do 23-člennej nominácie na Majstrovstvá sveta vo futbale 2018. S reprezentáciou sa stal majstrom sveta, keď vo finále zdolali Chorvátsko 4:2. Kanté odohral na turnaji všetkých sedem zápasov.
Štatistiky kariéry.
Klubové.
"K 10. augustu 2023"
Medzinárodné.
"K 10. augustu 2023"
Úspechy hráča.
Leicester City
Chelsea
Francúzsko
Individuálne